12. 9. 89 De Europæiske Fællesskabers Tidende Nr. C 234/3 
II 
(Forberedende retsakter) 
KOMMISSIONEN 
Forslag til Rådets beslutning om ændring af beslutning 88/390/EØF om en særlig støtte til 
udvikling af landbrugsstatistikkerne i Irland 
KOM(89) 383 endelig udg. 
(Forelagt af Kommissionen den 24. august 1989) 
(89/C 234/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale udvalg, og 
ud fra følgende betragtninger: 
Af hensyn til oplysningernes pålidelighed og for at 
begrænse omkostningerne bør registret over bedrifter, 
som udgør sidste fase i den plan, der blev fastlagt ved 
Rådets beslutning 88/390/EØF ('), udarbejdes samtidig 
med folketællingen i 1991; 
planens varighed bør derfor forlænges til 1991, uden at 
størrelsen af Fællesskabets bidrag ændres; 
det er af administrative grunde hensigtsmæssigt at frem­
skynde den dato, hvor rapporten om programmets 
gennemførelse og det detaljerede årsprogram skal frem­
lægges for Kommissionen; 
O EFT nr. L 186 af 16. 7. 1988, s. 39. for at tage hensyn til de nye bestemmelser bør det i 
bilaget anførte program ændres — 
VEDTAGET FØLGENDE BESLUTNING: 
Artikel 1 
I beslutning 88/390/EØF foretages følgende ændringer: 
1) Artikel 3, stk. 1, første punktum, affattes således: 
»Opbygningen af det i artikel 1 omhandlede nye 
undersøgelsessystem sker i form af et program, som 
påbegyndes i 1988 og strækker sig over en periode på 
fire år (1988-1991).« 
2) I artikel 4, stk. 1, affattes indledningen således: 
»Irland gennemfører fra 1988 til 1991 det i bilaget 
fastsatte program. Irland fremlægger hvert år (år t), i 
juni måned i 1988 og 1989 og i april måned i 1990, 
1991 og 1992:« 
3) Bilaget affattes som angivet i bilaget til nærværende 
beslutning. 
Artikel 2 
Denne beslutning er rettet til Irland. 
Nr. C 234/4 De Europæiske Fællesskabers Tidende 12. 9. 89 
BILAG 
TIDSPLAN FOR GENNEMFØRELSE AF UDVIKLINGSPLANEN (1988-1991) 
Første år — 1988 
Følgende arbejdsprogram vil blive gennemført i 1988: 
— omfattende pilotundersøgelser af en ny undersøgelsesmetode, hvorefter der anvendes postforsendelse, 
vil blive gennemført parallelt med den traditionelle undersøgelsesordning 
— resultaterne af pilotundersøgelsen vil blive gennemgået med henblik på at fastlægge optimale undersø-
gelsesprocedurer, og der vil blive taget særligt hensyn til udformning af spørgeskema, afsendelse og 
modtagelse af formularer, opfølgningsprocedure i tilfælde af manglende svar behov med hensyn til edb 
— der vil blive foretaget direkte sammenligninger mellem de data, som er indsamlet ved brug af den nye 
og den eksisterende undersøgelsesordning. Dette sker med henblik på at etablere forbindelser, som kan 
gøre det muligt at bibeholde kontinuiteten i de vurderinger af populationen, der udarbejdes i over­
gangsperioden 
— foreliggende administrative kilder vil blive undersøgt med henblik på at bestemme deres statistiske 
potentiel. Det vil især blive undersøgt, i hvor stort omfang de kan integreres i en omfattende og ajour­
ført ordning til registrering af landbrugsbedrifter 
— programmet for indkøb af en datamat og andet nødvendigt støtteudstyr (materiel og programme) vil 
blive påbegyndt 
— arbejdet med udvikling af edb-systemer osv. til håndtering og behandling af undersøgelserne vil blive 
påbegyndt 
— der vil blive påbegyndt uddannelsesprogrammer for personale, som er beskæftiget med gennemførelse 
og behandling af disse undersøgelser. 
Andet år — 1989 
Det for 1988 skitserede arbejdsprogram vil blive fortsat med følgende særligt vigtige punkter eller tilfø­
jelser: 
— overgangen til en ordning for de årlige stikprøveundersøgelser, hvorefter der udelukkende anvendes 
postforsendelse, vil blive afsluttet, og den således etablerede ordning vil blive bibeholdt midlertidig, 
indtil færdiggørelsen af det samlede udviklingsprogram 
— den postbesørgede undersøgelse i juni 1989 vil blive tilpasset, således at den opfylder kravene for så vidt 
angår fællesskabsundersøgelserne af landbrugsbedrifternes struktur (Rådets forordning (EØF) 
nr. 571/88, EFT nr. L 56 af 2. 3. 1988, s. 1) 
— der vil blive truffet forberedelser til det arbejde, som i 1991 skal udføres i marken med henblik på at 
etablere et nyt omfattende register over landbrugsbedrifter. 
Tredje år — 1990 
Programmet for de to foregående år vil blive fortsat i 1990, idet der især vil blive lagt vægt på følgende: 
— behandlingen af materialet fra den postbesørgede undersøgelse i juni 1989 vil få førsteprioritet, således 
at fristen for indsendelse af individuelle oplysninger om bedrifterne til Eurostat, som en del af Euro­
farm-projektet, vil blive overholdt 
— der vil blive foretaget en detaljeret undersøgelse af fordelene ved at udarbejde registret over bedrifter i 
forbindelse med folketællingen i 1991 
— der vil blive udarbejdet edb-systemer osv., som kan benyttes både til det nye register og til den totaltæl­
ling af landbrugsbedrifter, som også skal foretages i 1991. 
Fjerde år — 1991 
Udviklingsprogrammet vil blive afsluttet i 1991 med etableringen af et edb-baseret register over landbrugs­
bedrifter, som udarbejdes på grundlag af et omfattende arbejde i marken i andet kvartal af 1991. 
Det nye register vil blive brugt som grundlag for en fast række årlige postbesørgede undersøgelser først i 
1992 til erstatning af de i 1988/89 etablerede midlertidige undersøgelsesrækker. Der vil ligeledes blive 
etableret procedurer til ajourføring af basisregistret ved anvendelse af administrative fortegnelser og særlige 
undersøgelser.